b'\n_START_ARTICLE_\nMin\xc5\xb3 traleris\n_START_PARAGRAPH_\nMin\xc5\xb3 traleris (angl. minesweeper; rus. \xd1\x82\xd1\x80\xd0\xb0\xd0\xbb\xd1\x8c\xd1\x89\xd0\xb8\xd0\xba)\xc2\xa0\xe2\x80\x93 ma\xc5\xbeas karo laivas, skirtas j\xc5\xabr\xc5\xb3 minoms naikinti. Pagrindin\xc4\x97 min\xc5\xb3 traleri\xc5\xb3 funkcija\xc2\xa0\xe2\x80\x93 prie\xc5\xa1 laivyno operacijas, konvoj\xc5\xb3 pra\xc4\x97jim\xc4\x85 farvateriais aptikti minas ir jas sunaikinti, vesti laivus min\xc5\xb3 laukais. Min\xc5\xb3 traleriai pritaikyti i\xc5\xa1minuoti atvirus vandenis, kuriuose yra daug j\xc5\xabr\xc5\xb3 min\xc5\xb3. Kitas prie\xc5\xa1minini\xc5\xb3 laiv\xc5\xb3 tipas\xc2\xa0\xe2\x80\x93 min\xc5\xb3 med\xc5\xbeiotojai (angl. minehunter), kurie ie\xc5\xa1ko pavieni\xc5\xb3 min\xc5\xb3 ir jas naikina.\n_START_SECTION_\nIstorija\n_START_PARAGRAPH_\nD. Britanijos karinio laivyno vadai prie\xc5\xa1 Pirmojo pasaulinio karo prad\xc5\xbei\xc4\x85 suprato, kad j\xc5\xabr\xc5\xb3 minos D. Britanijos prekybai bus didel\xc4\x97 gr\xc4\x97sm\xc4\x97, tod\xc4\x97l \xc4\x97m\xc4\x97 ie\xc5\xa1koti priemoni\xc5\xb3 kovai su j\xc5\xabr\xc5\xb3 minomis. Buvo sumanyta, kad \xc5\xbevejybos traleriai nat\xc5\xabraliai tinka min\xc5\xb3 naikinimui. Karali\xc5\xa1kojo karinio laivyno rezervo (angl. Royal Navy Reserve) Traleri\xc5\xb3 skyrius tapo b\xc5\xabsim\xc5\xb3 min\xc5\xb3 tralavimo paj\xc4\x97g\xc5\xb3, ginkluot\xc5\xb3 specialiai sukonstruotais laivais ir \xc4\xafranga, pirmtaku. Laivyno rezervo Traleri\xc5\xb3 skyriaus \xc5\xbevejai ir j\xc5\xb3 traleriai buvo pa\xc5\xa1aukti \xc4\xaf tarnyb\xc4\x85, apr\xc5\xabpinti tralais, \xc5\xa1autuvais ir uniformomis, jiems \xc4\x97m\xc4\x97 mok\xc4\x97ti kaip pirmiems min\xc5\xb3 tralavimo j\xc5\xabrininkams._NEWLINE_Pirmieji specializuoti specialiai statyti min\xc5\xb3 traleriai buvo Pirmojo pasaulinio karo laik\xc5\xb3 Flower klas\xc4\x97s min\xc5\xb3 tralavimo \xc5\xa1liupai.'